text: Se video: Billund-borgmester: Ingen fremtid i Grindstedbanen
  24 august 2014 kl. 15.49
  Billunds borgmester Ib Kristensen (V) kalder genoplivning af Grindstedbanen for urealistisk. Han opfordrer til i stedet at fokusere på den kommende Billund-bane til Vejle.
  Grindstedbanens Venner forsøger med underskriftindsamling at genoplive Grindstedbanen, der blev lukket i 2012, men de skal ikke forvente opbakning fra kommunens borgmester Ib Kristensen (V):
  - Den har nok overlevet sig selv, siger han til TV SYD om banen.
  Der er ikke længere godstransport på banen, og antallet af passagerer er for lavt, så han tror ikke på, at det er muligt skabe en økonomi omkring Grindstedbanen, der er fornuftig.
  I stedet opfordrer han til, at man i første omgang koncentrerer sig om at få etableret Billund-banen, som blev vedtaget i Folketinget i foråret som en del af trafik-forliget.
  Se udvalgte interviewklip med borgmester Ib Kristensen (V) her (Varighed: 1:37 min.):
  
  Fra Twitter - Folketingskandidat Esbjerg Omegn/Sydjylland storkreds Helle Tue Buchvaldt (S):
  Renovering og forlængelse af #Grindstedbanen frem til Billund vil være en fornuftig beslutning. #dkpol http://t.co/gIKfRVaI76
  Fra Facebook:
  
  